Cuntun
comunicât stampe dât fûr ai 7 di Setembar il grup U Rinnovu
Naziunali al à comunicât la volontât di bandonâ il moviment
indipendentist Corsica Libera. La decision e je stade spiegade cul
fat che il grup nol veve vût la pussibilitât di esprimisi ad in
plen dentri dal moviment. De bande lôr, i rapresentants di Corsica
Libera a àn fat savê che al jere aromai cuasi un an che U Rinnovu
nol partecipave ae vite ative dal moviment e che la diference tra i
indreçaments politics e organizatîfs e jere za vignude fûr in
maniere clare intal Fevrâr di chest an intant de assemblee gjenerâl
dal moviment. La separazion – i àn tignût a precisâ – e je
stade cjapade in maniere concuardade e cence tensions.
Font:
Alta Frequenza, 07/09/12
fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fra_Latn lmo_Latn